CELEX: 32005D0746
Language: sl
Date: 2005-10-20 00:00:00
Title: 2005/746/ES: Odločba Komisije z dne 20. oktobra 2005 o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene (notificirano pod dokumentarno številko K(2005) 4026)   (Besedilo velja za EGP)

25.10.2005   
            
            
               SL
            
            
               Uradni list Evropske unije
            
            
               L 280/16
            
         
      ODLOČBA KOMISIJE
   
   z dne 20. oktobra 2005
   o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene
   (notificirano pod dokumentarno številko K(2005) 4026)
   (Besedilo velja za EGP)
   (2005/746/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 322/97 z dne 17. februarja 1997 o statističnih podatkih Skupnosti (1), in zlasti člena 20(1) Uredbe,
   ob upoštevanju naslednjega:
   
               (1)
            
            
               Cilj Uredbe Komisije (ES) št. 831/2002 z dne 17. maja 2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene (2) je ustvariti pogoje za oblikovanje statističnih ugotovitev v znanstvene namene, pod katerimi bi bilo mogoče odobriti dostop do zaupnih podatkov, poslanih organom Skupnosti, in določiti pravila sodelovanja med Skupnostjo in državnimi organi, da bi se omogočil tak dostop.
            
         
               (2)
            
            
               Odločba Komisije 2004/452/ES z dne 29. aprila 2004 o določitvi seznama organov, katerih raziskovalci imajo dostop do zaupnih podatkov v znanstvene namene (3) je določila seznam teles, katerih raziskovalci imajo dostop do zaupnih podatkov v znanstvene namene.
            
         
               (3)
            
            
               Univerza Cornell (zvezna država New York, Združene države Amerike) se mora obravnavati kot telo, ki izpolnjuje zahtevane pogoje, in jo je zato treba dodati na seznam agencij, organizacij in institucij iz člena 3(1)(c) Uredbe (ES) št. 831/2002.
            
         
               (4)
            
            
               Ukrepi, predvideni s to odločbo, so v skladu z mnenjem Odbora za zaupnost statističnih podatkov –
            
         SPREJELA NASLEDNJO ODLOČBO:
   Člen 1
   Priloga k Odločbi 2004/452/ES se nadomesti z besedilom v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 20. oktobra 2005
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 52, 22.2.1997, str. 1. Uredba, kakor je bila spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   
      (2)  UL L 133, 18.5.2002, str. 7.
   
      (3)  UL L 156, 30.4.2004, str. 1. Odločba, kakor je bila spremenjena z Odločbo 2005/412/ES (UL L 140, 3.6.2005, str. 11).
   
      PRILOGA
      Telesa, katerih raziskovalci imajo dostop do zaupnih podatkov v znanstvene namene
      Evropska centralna banka
      Španska centralna banka
      Italijanska centralna banka
      Univerza Cornell (zvezna država New York, Združene države Amerike)